CELEX: 32011R0876
Language: bg
Date: 2011-09-01 00:00:00
Title: Регламент за изпълнение (ЕС) № 876/2011 на Комисията от 1 септември 2011 година за изменение за 157-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда

2.9.2011   
            
            
               BG
            
            
               Официален вестник на Европейския съюз
            
            
               L 227/11
            
         РЕГЛАМЕНТ ЗА ИЗПЪЛНЕНИЕ (ЕС) № 876/2011 НА КОМИСИЯТА
   от 1 септември 2011 година
   за изменение за 157-ти път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с мрежата на Ал Кайда (1), и по-специално член 7, параграф 1, буква а), член 7а, параграф 1 и член 7а, параграф 5 от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по този регламент.
            
         
               (2)
            
            
               На 19 август 2011 г. Комитетът по санкциите към Съвета за сигурност на Организацията на обединените нации реши да извади едно физическо лице от списъка на лицата, групите и образуванията, спрямо които следва да се прилага замразяването на средства и икономически ресурси. На 22 август 2011 г. Комитетът реши да добави едно физическо лице в списъка.
            
         
               (3)
            
            
               Приложение I към Регламент (ЕО) № 881/2002 следва да бъде съответно актуализирано.
            
         
               (4)
            
            
               За да се гарантира, че предвидените в настоящия регламент мерки са ефективни, настоящият регламент следва да влезе в сила незабавно,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 1 септември 2011 година.
      
         
            За Комисията, от името на председателя,
         
            Началникът на Службата за инструментите на външната политика
         
      
   
   
      (1)  ОВ L 139, 29.5.2002 г, стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      
                  (1)
               
               
                  В заглавието „Физически лица“ се прибавя следното вписване:
                  „Mati ur-Rehman (известен също като a) Mati-ur Rehman, б) Mati ur Rehman, в) Matiur Rahman, г) Matiur Rehman, д) Matti al-Rehman, е) Abdul Samad, ж) Samad Sial, з) Abdul Samad Sial). Дата на раждане: приблизително 1977 г. Гражданство: пакистанско. Други сведения: Mati ur-Rehman е главен командир на операциите в Lashkar i Jhangvi. Дата на определянето, посочено в член 2a, параграф 4, буква б): 22.8.2011 г.“
               
            
                  (2)
               
               
                  В заглавието „Физически лица“ се заличава следното вписване:
                  „Abdul Latif Saleh (известен също като a) Abdul Latif A.A. Saleh, б) Abdyl Latif Saleh, в) Abd al-Latif Saleh, г) Abdul Latif A.A. Saleh Abu Hussein, д) Abd al-Latif Salih, е) Abu Amir). Титла: Доктор. Адрес: Последно известно местожителство: Обединените арабски емирства. Дата на раждане: 5.3.1957 г. Място на раждане: Багдад, Ирак. Гражданство: a) йорданско, б) албанско (от 1992 г.). Паспорт №: a) D366 871 (йордански паспорт), б) 314772 (албански паспорт, издаден на 8.3.1993 г.), в) 0334695 (албански паспорт, издаден на 1.12.1995 г.). Други сведения: изгонен от Албания през 1999 г.“